1973 m.

1973 m. buvo nekeliamieji metai, prasidedantys pirmadienį pagal Grigaliaus kalendorių.

Lietuvoje

Gimtadieniai 

 Sausio 4 d. – Skaidrius Kandratavičius, Lietuvos poetas, kunigas.
 Sausio 13 d.:
 Aidas Kėsas, Lietuvos ir Plungės rajono politinis bei visuomenės veikėjas.
 Gintaras Juodeikis, Lietuvos futbolininkas. Buvęs Lietuvos rinktinės saugas.
 Sausio 14 d. – Rėda Nemickienė, Lietuvos archeologė.
 Sausio 16 d. – Paulius Sanguška, vienintelis likęs gyvas Gediminaičių dinastijos atšakos atstovas.
 Sausio 19 d. – Orinta Leiputė, pedagogė, Lietuvos ir Kauno miesto politinė bei visuomenės veikėja.
 Sausio 21 d. – Edvinas Krungolcas, Lietuvos penkiakovininkas. 2008 m. Pekino vasaros olimpinių žaidynių prizininkas (II vieta, sidabro medalis).

 Vasario 1 d. – Ramūnas Godeliauskas, Lietuvos ir Rokiškio rajono politinis bei visuomenės veikėjas.
 Vasario 6 d. – Irmantas Jarukaitis, teisininkas, Lietuvos vyriausiojo administracinio teismo (LVAT) teisėjas, teisėtyrininkas europeistas, Vilniaus universiteto (VU) lektorius, viešojo administravimo (ES srityje) teisininkas.
 Vasario 7 d. – Dainius Gintalas, Lietuvos poetas, vertėjas, literatūros ir meno kritikas.
 Vasario 8 d. – Mindaugas Kazakevičius, elektroninės muzikos prodiuseris grupės Exem narys. Taip pat žinomas kaip Kryžius.
 Vasario 24 d. – Rolandas Pocius, vienas žymiausių Lietuvos sportininkų - kultūristų.
 Vasario 28 d. – Žydrūnas Grinius, Lietuvos ir Šiaulių rajono politinis bei visuomenės veikėjas.

 Kovo 3 d. – Jūratė Mikulėnienė, Lietuvos ir Ignalinos rajono politinė bei visuomenės veikėja.
 Kovo 13 d. – Daiva Matonienė, Šiaulių miesto politinė veikėja.
 Kovo 19 d. – Irina Kliopova, Lietuvos aplinkos inžinierė, technologijos mokslų daktarė.
 Kovo 20 d. – Lina Balčiūnienė, medikė, Lietuvos ir Kelmės rajono politinė bei visuomenės veikėja.
 Kovo 22 d. – Gražina Sviderskytė, televizijos žurnalistė, istorinių bei dokumentinių filmų kūrėja.
 Kovo 26 d.:
 Marius Ivaškevičius, lietuvių prozininkas, dramaturgas. Baigė Vilniaus universitetą.
 Saulius Leonavičius, Lietuvos lengvaatletis, aklųjų riedulininkas. Silpnaregis (B2).

 Balandžio 3 d. – Evaldas Simutis, psichologas, Lietuvos ir Plungės rajono politinis veikėjas.
 Balandžio 4 d. – Jolanta Paškevič, Lietuvos ir Švenčionių rajono savivaldybės kultūros, politinė bei visuomenės veikėja.
 Balandžio 18 d. – Vaidas Molotokas, Lietuvos ir Klaipėdos rajono politinis bei visuomenės veikėjas.
 Balandžio 27 d. – Rūta Mikelkevičiūtė-Remeikienė, Lietuvos žurnalistė, TV laidų vedėja.

 Gegužės 1 d.:
 Raimondas Januševičius, Lietuvos ir Šakių rajono savivaldybės politinis bei visuomenės veikėjas.
 Gintautas Venislovas, choro dirigentas, pedagogas, kompozitorius.
 Gegužės 12 d. – Aurelijus Skarbalius, profesionalus Lietuvos futbolininkas. Savo karjerą pradėjo žaisdamas krašto saugu, tačiau vėliau dažniausiai žaisdavo kairėje arba dešinėje gynybos pusėje. Skarbalius buvo daugiausiai rungtynių sužaidęs žaidėjas Lietuvos nacionalinėje komandoje (vėliau jį aplenkė Andrius Skerla). 2005 metų pabaigoje, po 14 metų žaidimo rinktinėje paskelbė apie pasitraukimą iš jos. Buvo Lietuvos rinktinės kapitonas.
 Gegužės 16 d. – Judita Simonavičienė, Lietuvos ir Kazlų Rūdos savivaldybės politinė bei visuomenės veikėja.
 Gegužės 22 d. – Dainius Žalimas, teisininkas, teisėtyrininkas tarptautininkas, Vilniaus universiteto (VU) ir Mykolo Romerio universiteto (MRU) docentas, VU Teisės fakulteto (VU TF) Tarptautinės ir Europos Sąjungos teisės instituto direktorius, LR krašto apsaugos ministro teisės patarėjas.
 Gegužės 24 d. – Živilė Baikštytė, Lietuvos baleto artistė.

 Birželio 17 d. – Darius Baronas, Lietuvos istorikas, humanitarinių mokslų daktaras.
 Birželio 20 d. – Egidijus Zvicevičius, Lietuvos žemės ūkio universiteto šilumos ir biotechnologijų katedros docentas.
 Birželio 21 d. – Marius Jovaiša, verslininkas (reklama, rinkodara, fotografija, leidyba), keliautojas, fotografas, dokumentinių filmų autorius, reklamos organizacijų savivaldos veikėjas, išgarsėjęs albumu „Neregėta Lietuva” parodas ir pristatymus.
 Birželio 23 d. – Jūratė Griciūtė, Lietuvos ir Anykščių rajono politinė bei visuomenės veikėja.

 Liepos 5 d. – Saulius Jakimavičius, teisininkas, Lietuvos ir Jonavos rajono politinis bei visuomenės veikėjas.
 Liepos 10 d. – Vytautas Pilipavičius, Lietuvos mokslinis agronomas.
 Liepos 14 d. – Darius Gerbutavičius, viena iš Sausio 13-osios įvykių aukų, žuvo sausio 13 d. naktį, gindamas Lietuvos Respublikos laisvę ir nepriklausomybę (m. 1991 m.).
 Liepos 23 d. – Andrius Giedraitis, Lietuvos krepšininkas rungtyniaujantis Vilniaus "Erama-Maratonas" komandoje žaidžiančioje Vilniaus Krepšinio Mėgėjų lygoje(VMKL).

 Rugpjūčio 2 d. – Vidas Dančenka, Lietuvos futbolo žaidėjas.
 Rugpjūčio 17 d. – Svetlana Justickaja, teisininkė, Lietuvos kriminologė.
 Rugpjūčio 21 d. – Jūratė Gricevičienė, Lietuvos ir Šilutės rajono savivaldybės sporto, politinė bei visuomenės veikėja.
 Rugpjūčio 22 d. – Eurelijus Žukauskas, Lietuvos krepšininkas. 1994 metais E. Žukauskas NBA naujokų biržoje buvo pašauktas 54 numeriu, jį pasirinko Sietlo „SuperSonics“, netrukus ši komanda teises į E. Žukauską perleido Milvokio „Bucks“ komandai.
 Rugpjūčio 23 d. – Virginijus Sirvydis, Lietuvos krepšininkas rungtyniaujantis Vilniaus "Sakalų" komandoje.
 Rugpjūčio 31 d. – Sonata Milušauskaitė, lietuvių lengvosios atletikos sportininkė, ėjikė.

 Rugsėjo 3 d.:
 Rimantas Žvingilas, buvęs Lietuvos futbolininkas, rungtyniavęs puolėjo pozicijoje. 1995-2001 m. atstovavo Lietuvos nacionalinei rinktinei, už kurią sužaidė 25 varžybas.
 Zita Urbonaitė, lietuvių dviratininkė (m. 2008 m.).
 Rugsėjo 7 d. – Mindaugas Budzinauskas, Lietuvos krepšininkas, teneris (m. 2021 m.).
 Rugsėjo 11 d. – Linas „Ezopas“ Karalius, Lietuvos pramogų verslo veikėjas, politikas, 2008–2012 m. kadencijos Seimo narys. Išgarsėjo kaip muzikos grupės „ŽAS“ narys.
 Rugsėjo 12 d. – Tomas Baranauskas, Lietuvos istorikas, istorijos populiarintojas, publicistas.
 Rugsėjo 13 d. – Eimantas Poderis, Lietuvos futbolininkas, atstovavęs šalies nacionalinę rinktinę, dabar atstovauja II Lygos Alytaus Vidzgirio klubui. 2009 m. treniravo Tauragės "Tauro" dublerių komandą, vėliau pradėjo treniruoti vaikus D.Šembero futbolo akademijoje.
 Rugsėjo 17 d. – Mindaugas Balčiūnas, Lietuvos ir Joniškio rajono politinis bei visuomenės veikėjas.
 Rugsėjo 30 d. – Kęstutis Blaževičius, Lietuvos ir Trakų rajono politinis bei visuomenės veikėjas.

 Spalio 4 d. – Rolandas Matulis, Lietuvos krepšininkas rungtyniaujantis Vilniaus „Sakalų“ komandoje.
 Spalio 5 d. – Mindaugas Subačius, vadybininkas, Lietuvos politinis bei visuomenės veikėjas.
 Spalio 19 d. – Darius Varnas, Lietuvos ir Ukmergės rajono savivaldybės politinis bei visuomenės veikėjas.

 Lapkričio 3 d. – Darius Jasaitis, Lietuvos ir Neringos savivaldybės politinis bei visuomenės veikėjas.
 Lapkričio 25 d. – Ramūnas Danisevičius, fotomenininkas, Lietuvos spaudos fotografas.
 Lapkričio 26 d. – Darius Maciulevičius, Lietuvos futbolininkas. Buvęs Lietuvos rinktinės narys. Šiuo metu rungtyniauja Kėdainių "Nevėžio" klube.
 Lapkričio 28 d. – Donatas Vencevičius, buvęs Lietuvos futbolininkas, žaidęs saugo pozicijoje ir atstovavęs šalies nacionalinę rinktinę.

 Gruodžio 13 d. – Vladas Kukėnas, Lietuvos ir Švenčionių rajono savivaldybės politinis bei visuomenės veikėjas.
 Gruodžio 14 d. – Saulius Štombergas, Vienas geriausių Lietuvos krepšininkų, buvęs nacionalinės rinktinės kapitonas, šiuo metu žaidžiantis esantis be klubo.
 Gruodžio 16 d.:
 Gražvydas Mikulėnas, Lietuvos futbolininkas, puolėjas.
 Mindaugas Murza-Gervaldas, Lietuvos politikas, radikalus nacionalistas. Labiausiai išgarsėjo populistiniais ir antisemitiniais pasisakymais.
 Gruodžio 17 d. – Ignas Šimulionis, vienas Lietuvos laisvės gynėjų, Sausio 13-osios auka (m. 1991 m.).
 Gruodžio 23 d. – Inga Šinkonienė, Lietuvos ir Druskininkų savivaldybės politinė bei visuomenės veikėja.

 Algirdas Gradauskas, Lietuvos teatro ir televizijos aktorius.
 Alicija Makauskaitė, dizainerė, tapytoja ir grafikė.
 Andrius Bielskis, filosofas, Lietuvos visuomenės ir kultūros gyvenimo kritikas, NK95 judėjimo iniciatorius ir manifesto signataras.
 Lina Darulienė, teisininkė, verslo teisės advokatė, vienos iš didesnių advokatų kontorų Lietuvoje („Sutkienė, Pilkauskas ir partneriai“) vadovių (partnerė), Ginčų sprendimų ir konkurencijos praktikos grupės vadovė, Mykolo Romerio universiteto (MRU) ir Vytauto Didžiojo universiteto (VDU) lektorė, konkurencijos teisės specialistė.
 Rimantas Žylius, Lietuvos politinis ir visuomenės veikėjas, Lietuvos ūkio viceministras.
 Rolandas Šaduikis, ralio lenktynininkas (m. 2007 m.).
 Žygimantas Augustinas, lietuvių dailininkas, tapytojas, grafikas.

Mirtys 

 Sausio 7 d. – Edmundas Laucevičius, Lietuvos kultūros istorikas, senienų kolekcininkas (g. 1906 m.).

 Vasario 2 d. – Ona Miciūtė, Lietuvos poetė, vertėja (g. 1909 m.).
 Vasario 5 d. – Bronius Gertus, Lietuvos karinis veikėjas, Generalinio štabo pulkininkas (g. 1896 m.).
 Vasario 24 d. – Jonas Janulis, Lietuvos tapytojas, pedagogas (g. 1888 m.).
 Vasario 25 d. – Jonas Dilys, Lietuvos pedagogas, muziejininkas, evangelikų reformatų bažnyčios kuratorius (g. 1887 m.).

 Kovo 3 d. – Antanina Vainiūnaitė-Kubertavičienė, aktorė (g. 1896 m.).
 Kovo 6 d.:
 Feliksas Bartkus, Romos katalikų kunigas, prelatas, Vilkaviškio kunigų seminarijos rektorius, teologijos mokslų daktaras ir publicistas (g. 1894 m.).
 Vaclovas Muraška, lietuvių teatro ir kino aktorius (g. 1914 m.).
 Kovo 7 d. – Mikas Masys, JAV lietuvių visuomenės veikėjas, literatas (g. 1892 m.).
 Kovo 16 d. – Mykolas Junčas-Kučinskas, LTSR partinis ir valstybės veikėjas (g. 1893 m.).
 Kovo 21 d. – Albinas Jasenauskas, vargonininkas, chorvedys, pedagogas (g. 1886 m.).
 Kovo 29 d. – Juozas Tarvydas, literatūros tyrinėtojas, kritikas (g. 1900 m.).

 Balandžio 6 d.:
 Ignas Gaška, Lietuvos komunistinis veikėjas (g. 1891 m.).
 Steponas Biežis, JAV gydytojas chirurgas, lietuvių visuomenės veikėjas. medicinos daktaras (1916) (g. 1889 m.).
 Balandžio 7 d. – Elena Čiudakova, Lietuvos dainininkė (sopranas) (g. 1925 m.).

 Gegužės 16 d. – Vaclovas Rackevičius, vargonininkas, pedagogas ir choro dirigentas (g. 1921 m.).
 Gegužės 19 d. – Adolfas Urbšas, karininkas, Lietuvos kariuomenės, vėliau - Raudonosios armijos generolas majoras (g. 1900 m.).
 Gegužės 25 d. – Vytautas Valiukevičius, Lietuvos teisininkas, visuomenės ir politinis veikėjas, rezistentas (g. 1907 m.).
 Gegužės 27 d. – Anatolijus Rozenbliumas, statybos inžinierius, statybinių konstrukcijų projektuotojas, profesorius (g. 1902 m.).

 Birželio 13 d. – Jonas Aistis-Aleksandravičius, lietuvių lyrikas, eseistas (g. 1904 m.).

 Liepos 2 d. – Jonas Kriščiūnas, Lietuvos agronomas, bitininkas (g. 1888 m.).

 Rugpjūčio 1 d.:
 Antanas Zabielskas, prozininkas (g. 1936 m.).
 Gytis Trinkūnas, pianistas, akompaniatorius, pedagogas (g. 1936 m.).
 Rugpjūčio 23 d. – Zenonas Bačelis, inžinierius, Brazilijos lietuvių visuomenės veikėjas (g. 1892 m.).
 Rugpjūčio 24 d. – Stasius (Stasys) Michelsonas, politinis veikėjas, istorikas, JAV lietuvių spaudos darbuotojas, kultūros veikėjas (g. 1881 m.).

 Rugsėjo 6 d. – Petras Tarutis, vienas iš lietuvių profesionaliojo cirko pradininkų (g. 1902 m.).

 Spalio 2 d. – Zuzana Arlauskaitė-Mikšienė, Lietuvos ir JAV lietuvių aktorė, režisierė (g. 1889 m.).
 Spalio 6 d. – Balys Kašponis, vargonininkas, chorvedys, mokytojas (g. 1891 m.).
 Spalio 15 d.:
 Jonas Bučas, Lietuvos ekonomistas, ekonomikos daktaras, Vilniaus universiteto rektorius (g. 1900 m.).
 Saliamonas Antanaitis, lietuvių prozininkas, poetas (g. 1894 m.).
 Spalio 19 d. – Antanas Mickus, Lietuvos fotografas (g. 1898 m.).
 Spalio 31 d. – Domas Andrulis, chorvedys, pedagogas, kompozitorius (g. 1896 m.).

 Lapkričio 24 d. – Petras Ločeris, Lietuvos fotografas, fotomedžiagų gamybos pradininkas Lietuvoje (g. 1892 m.).
 Lapkričio 25 d. – Laurence Harvey, lietuvių kilmės (žydas pagal tautybę) kino aktorius atlikęs vaidmenis amerikietiškuose ir angliškuose filmuose (g. 1928 m.).

 Gruodžio 1 d. – Kotryna Vinciūtė, vargonininkė, pianistė, chorvedė, pedagogė, tapytoja (g. 1882 m.).
 Gruodžio 2 d. – Vaclovas Sidzikauskas, Lietuvos teisininkas, vienas garsiausių lietuvių diplomatų (g. 1893 m.).
 Gruodžio 16 d. – Petras Baublys, Lietuvos gydytojas pediatras (g. 1914 m.).
 Gruodžio 17 d. – Juozas Jurkūnas, Lietuvos teisininkas, teisės daktaras, visuomenės veikėjas, vienas buriavimo sporto Lietuvoje pradininkų (g. 1904 m.).
 Gruodžio 19 d. – Generolas Povilas Plechavičius, Lietuvos kariuomenės generolas (g. 1890 m.).

 Michailas Afoninas, tarybinis partinis veikėjas Lietuvoje (g. 1908 m.).

Pasaulyje

Įvykiai 
Liepa
 Liepos 17 d. – taikus perversmas Afganistane. Nušalintas karalius Muhamedas Zahiras, valdžią perėmė Muhamedas Daudas, paskelbtas prezidentu.
Gruodis
 Gruodžio 16 d. – prie Maskvos sudužo Aeroflot skrydis 2022, skridęs iš Vilniaus oro uosto.

Gimtadieniai 

 Sausio 7 d. – Frédérick "Fred" Falke, prancūzų house muzikos dj ir prodiuseris.
 Sausio 12 d. – Hande Yener, Turkijos pop ir elektroninės muzikos atlikėja. Viena pagrindinių pastarojo dešimtmečio Turkijos muzikos žvagždžių. Karjerą pradėjo kaip Sezen Aksu pritariančioji vokalistė. Vėliau pradėjo solinę karjerą ir 2000 m. išleido pirmąjį savo albumą Senden İbaret. Albumo dainos labai išpopuliarėjo šalyje ir Hande tapo žymia dainininke.
 Sausio 13 d. – Nikolajus Chabibulinas, ledo ritulio žaidėjas žaidžiantis vartininko pozicijoje NHL Edmonton "Oilers" komandoje.
 Sausio 14 d. – Džankarlas Fizikela, italų Formulės 1 lenktynininkas. Nuo 2009 m. Italijos Grand Prix atstovaujantis Scuderia Ferrari ekipą, o 2010 m. sezone esantis šios ekipos atsarginis lenktynininkas. Jis - vienas labiausiai patyrusių dabartinių pilotų, per keturiolika metų Formulėje-1 iškovojęs tris pergales.
 Sausio 15 d.:
 Essam Kamal Tawfik Al-Hadary, futbolininkas, Egipto rinktinės ir Egipto klubo Zamalek klubo vartininkas.
 Tomašas Galasekas, futbolininkas, Čekijos rinktinės ir FSV Erlangen-Bruck klubo saugas.
 Sausio 17 d.:
 Kuautemokas Blankas, futbolininkas, Meksikos rinktinės ir Veracruz klubo puolėjas.
 Juan Manuel Peña Montaño, Bolivijos futbolininkas, ilgametis Bolivijos rinktinės gynėjas.
 Sausio 20 d. – Miroslavas Beričius, Serbijos krepšininkas, 2003-2004 m. sezone rungtyniavo Kauno „Žalgirio“ komandoje. 2007 m. baigė krepšininko karjera.
 Sausio 22 d. – Rogério Ceni, Brazilijos futbolininkas, São Paulo klubo vartininkas. Pagal Tarptautinę futbolo istorijos ir statistikos federaciją (IFFHS) tai yra daugiausiai įvarčių įmušęs futbolo vartininkas. Buvęs Brazilijos rinktinės žaidėjas.

 Vasario 1 d. – Oskaras Peresas Rochasas, Meksikos futbolininkas, rungtyniaujantis vartininko pozicijoje. Meksikos klubo Necaxa žaidėjas.
 Vasario 11 d. – Varg Vikernes, norvegų black metal grupės Burzum kūrėjas, politinis aktyvistas, dainų autorius. Pagarsėjęs savo antikrikščioniškomis, antikapitalistinėmis, proarijiškomis nuostatomis. Inicijavo bažnyčių deginimo akciją, teistas už grupės Mayhem gitaristo Euronymous nužudymą.
 Vasario 14 d. – Tyus Edney, buvęs JAV krepšininkas, treneris.
 Vasario 18 d. – Klodas Makėlėlė, prancūzų futbolininkas, Prancūzijos rinktinės ir Paris Saint-Germain FC klubo saugas.
 Vasario 24 d. – Philipp Rösler, Vokietijos politikas, nuo 2009 m. vasario 18 d. Žemutinės Saksonijos ūkio, darbo ir transporto ministras bei ministro pirmininko pavaduotojas, Laisvosios demokratų partijos (FDP) narys.
 Vasario 26 d. – André Oliver Tanneberger, vokiečių diskžokėjas bei elektroninės muzikos prodiuseris.

 Kovo 1 d. – Chris Webber, buvęs NBA krepšininkas.
 Kovo 2 d. – Dejanas Bodiroga, vienas geriausių visų laikų serbų krepšininkų, paskelbęs apie savo karjeros pabaigą 2007 m. birželio 7 d.
 Kovo 8 d. – Karmen Suzana Simoneš, Portugalijos dainininkė, dainų autorė.
 Kovo 11 d. – Martin Hiden, futbolininkas, Austrijos rinktinės ir SK Austria Kärnten klubo vidurio gynėjas.
 Kovo 23 d. – Džeisonas Kidas, profesionalus amerikiečių krepšininkas, žaidžiantis NBA, Dallas "Mavericks" komandoje.
 Kovo 24 d. – Jacekas Bonkas, lenkų futbolininkas, FK Austria Wien klubo ir buvęs Lenkijos rinktinės gynėjas, nacionalinės rinktinės kapitonas.
 Kovo 25 d. – Anders Fridén, švedų muzikantas, dabartinis In Flames ir Passenger vokalistas.
 Kovo 29 d. – Markas Overmarsas, karjerą baigęs olandų profesionalus futbolininkas, žaidęs kairiojo krašto puolėjo pozicijoje. Olandas vienodai gerai galėjo smūgiuoti ir kamuolį valdyti abiem kojomis bei pasižymėjo dideliu greičiu, todėl turėjo pravardę „Bėgikas“ (Roadrunner - pagal populiaraus amerikiečių animacinio serialo veikėją).
 Kovo 30 d. – Jan Koller, futbolininkas, Pranc8zijos AS Cannes klubo puolėjas, rezultatyviausias Čekijos rinktinės futbolininkas.

 Balandžio 1 d. – Karl Martin Axén, Švedijos glamroko grupės The Ark gitaristas.
 Balandžio 4 d. – David Blaine, JAV iliuzionistas (gatvės magas), taip pat garsus ir dėl įvairių pavojingų pasirodymų atlikinėjimo.
 Balandžio 5 d. – Pharrell Williams, amerikiečių Hip-Hop atlikėjas, dainų prodiuseris. Pharrell kartu su Chad Hug yra įkūrę grupę The Neptunes. Grupė kuria pop, hip hop ir R&B muziką. Pharrell taip pat yra pagrindinis atlikėjas ir būgnininkas funk - rock grupėje N*E*R*D. Atlikėjas yra išleidęs du solinius albumus: 2003 metais Frontin, 2006 metais In My Mind.
 Balandžio 8 d. – Riadh Ben Khemais Bouazizi, futbolininkas, Tuniso rinktinės kapitonas, Turkijos CA Bizertin klubo saugas.
 Balandžio 9 d. – Gašperas Okornas, Slovėnijos krepšinio treneris.
 Balandžio 10 d.:
 Gijomas Kane, prancūzų aktorius, režisierius, prodiuseris ir scenaristas, „César“ apdovanojimo laureatas.
 Roberto Carlos da Silva, brazilų futbolininkas, Brazilijos rinktinės ir San Paulo "Corinthians" klubo krašto gynėjas.
 Balandžio 11 d. – Tomi Koivusaari, Suomijos muzikantas, geriausiai žinomas kaip metalo grupės Amorphis gitaristas ir buvęs vokalistas.
 Balandžio 12 d. – Christian Panucci, futbolininkas, Italijos rinktinės, šiuo metu žaidžiantis Parma klube, gynėjo pozicijoje.
 Balandžio 14 d. – Robertas Ajala, Argentinos futbolininkas, žaidžiantis vidurio gynėjo pozicijoje, Argentinos Racing Club de Avellaneda klube.
 Balandžio 15 d. – Teddy Lučić, futbolininkas, Švedijos rinktinės ir Elfsborg klubo gynėjas.
 Balandžio 24 d.:
 Deimonas Lorensas Lindelofas, amerikiečių televizijos scenaristas ir prodiuseris.
 Pėteris Skudra, Latvijos ledo ritulio vartininkas.
 Balandžio 26 d. – Li Vun Džia, Pietų Korėjos futbolo rinktinės vartininkas ir kapitonas. Žaidžia Korėjos Suwon Samsung Bluewings klube.
 Balandžio 28 d. – Pedro Miguel Carreiro Resendes, baigęs karjerą portugalų futbolininkas, buvęs Portugalijos rinktinės ir Paris Saint-Germain klubo puolėjas.
 Balandžio 29 d. – Johan Hans Hegg, Švedijos melodingojo death metalo grupės Amon Amarth vokalistas. Jis prisijungė prie šios grupės 1991 metais, kai jos pavadinimas dar buvo Scum, ir iki dabar joje išliko. Hegg taip pat yra pagrindinis Amon Amarth vikingų istorijos bei mitologijos tema paremtų dainų žodžių autorius.

 Gegužės 1 d. – Oliveris Noivilas, buvęs futbolininkas, Vokietijos rinktinės puolėjas, šiuo metu dirbantis jaunimo treneriu.
 Gegužės 6 d. – Dejan Tomašević, vienas garsiausių ir tituluočiausių Serbijos krepšininkų, žaidžiantis Salonikų "PAOK" komandoje.
 Gegužės 10 d. – Rüştü Reçber, futbolininkas, Turkijos rinktinės ir Beşiktaş klubo vartininkas.
 Gegužės 16 d. – Oļegs Blagonadeždins, Latvijos futbolininkas, kuris žaidžia kraštinio gynėjo pozicijoje. Didžiąją karjeros dalį praleido komandos Skonto FC sudėtyje, su kuria 13 kartų tapo Latvijos čempionu, bei 7 kartus laimėjo Latvijos taurę. Nuo 2006 m. sezono Blagonadeždinas žaidžia komandoje FK Jūrmala.
 Gegužės 17 d. – Stefanie Jill Ridel, Jungtinių Amerikos Valstijų dainininkė, dainų autorė bei aktorė.
 Gegužės 31 d. – Alešas Štegeris, slovėnų poetas, rašytojas, vertėjas, kritikas.

 Birželio 1 d. – Heidi Klum, vokiečių modelis, laidų vedėja ir televizijos prodiuserė.
 Birželio 2 d. – David Bezmozgis, latvių kilmės Kanados rašytojas ir dokumentinių filmų kūrėjas.
 Birželio 8 d. – Jerónimo Javier Gil Manzaress, Venesuelos aktorius.
 Birželio 19 d. – Nadiya, prancūzų pop dainininkė, buvusi Prancūzijos lengvosios atletikos čempionė 800 m bėgime (1989).
 Birželio 21 d. – Vytas Rimkus, lietuvių kilmės Latvijos futbolininkas, rungtyniaujantis puolėjo pozicijoje. Panevėžio „Ekrano“ klubo žaidėjas.
 Birželio 23 d. – Marija Naumova, rusų kilmės Latvijos dainininkė. Didžiausias Naumovos pasiekimas yra pergalė 2002 m. Eurovizijos dainų konkurse su daina I Wanna.
 Birželio 24 d. – Alexander Beyer, Vokietijos aktorius.
 Birželio 26 d. – Jussi Sydänmaa, suomių sunkiojo roko grupės Lordi gitaristas, labiau pagarsėjęs sceniniu pseudonimu – AMEN.

 Liepos 1 d. – Rubenas Volkovyski, Argentinos krepšininkas. Žaidžia centro puolėjo pozicijoje, Argentinos nacionalinėje rinktinėje ir Urugvajaus "Club Biguá" klube. Ūgis 206 cm, svoris 118 kg. Turi dvigubą Argentinos ir Lenkijos pilietybę.
 Liepos 5 d.:
 Marcus Allbäck, futbolininkas, Švedijos rinktinės ir Örgryte IS klubo puolėjas.
 Róisín Marie Murphy, airių elektronikos atlikėja, dainų tekstų autorė, prodiuserė.
 Liepos 7 d. – Oddleif Stensland, Norvegijos progresyviojo power metalo grupės Communic gitaristas, vokalistas ir pagrindinis dainų autorius.
 Liepos 12 d. – Christian Vieri, buvęs profesionalus Italijos futbolininkas.
 Liepos 14 d. – Alley Baggett, amerikiečių, filipinų ir ispanų kilmės modelis.
 Liepos 15 d. – John Dolmayan, JAV alternatyviojo metalo grupės System of a Down būgnininkas. John'o grupės draugai yra vokalistas/klavišininkas Serj Tankian, gitaristas/vokalistas Daron Malakian ir bosistas Shavo Odadjian.
 Liepos 20 d.:
 Claudio Reyna, New York "Red Bulls" futbolo klubo ir JAV vyrų futbolo rinktinės saugas.
 Omaras Hašimas Epsas, amerikiečių aktorius ir dainininkas.
 Liepos 22 d. – Jaime Camil, Meksikos aktorius, dainininkas ir laidų vedėjas.
 Liepos 23 d.:
 Francis Healy, škotų roko muzikantas (Travis).
 Monica Samille Lewinsky, JAV moteris, su kuria prezidentas Bill Clinton turėjo „nesantuokinių santykių“.
 Liepos 24 d. – Danny Silva, Portugalijos slidininkas. Turino ir Vankuverio olimpinių žaidynių dalyvis ir vienintelis šalies atstovas.
 Liepos 26 d.:
 Kate Beckinsale, Anglijos aktorė, labiausiai žinoma savo vaidmenimis filmuose Pearl Harbor (filmas) ir Van Helsingas (filmas).
 Lenka Kotková, čekų astronomė. Daugelio asteroidų atradėja. 2000 m. pelnė Zdeněk Kvíz apdovanojimą už darbą su kintamosiomis žvaigždėmis.
 Liepos 31 d. – Klemen Pisk, šiuolaikinis Slovėnijos poetas, rašytojas, vertėjas, muzikantas.

 Rugpjūčio 9 d. – Filipas Inzagis, futbolininkas, Italijos rinktinės ir AC Milan klubo puolėjas.
 Rugpjūčio 10 d. – Chavjeras Saneti, garsus Argentinos futbolininkas, Italijos Internazionale klubo gynėjas.
 Rugpjūčio 14 d. – Jared Francisco Borgetti Echavarría, futbolininkas, Meksikos rinktinės ir Cruz Azul klubo puolėjas.
 Rugpjūčio 19 d. – Markas Materacis, futbolininkas, Italijos rinktinės ir Inter Milan klubo gynėjas.
 Rugpjūčio 25 d.:
 Fatih Akin, vokiečių - turkų kino riežisierius.
 Olavi Mikkonen, Švedijos melodingojo death metalo grupės Amon Amarth gitaristas.
 Hayko, Armėnijos pop muzikos dainininkas ir dainų autorius (m. 2021 m.).

 Rugsėjo 2 d. – Savo Miloševičius, baigęs karjerą serbų futbolininkas, buvęs Serbijos ir Juodkalnijos rinktinės kapitonas, žaidęs puolėjo pozicijoje.
 Rugsėjo 6 d.:
 Karlas Kudičinis, Italijos futbolo vartininkas, atstovaujantis Tottenham Hotspur klubui.
 Jurijus Šatunovas, Rusijos dainininkas, dainų autorius (m. 2022 m.).
 Rugsėjo 7 d. – Shannon Elizabeth, JAV aktorė, buvęs modelis.
 Rugsėjo 12 d. – Paul Walker, JAV aktorius, šlovę pelnęs po filmo Greiti ir įsiutę.
 Rugsėjo 13 d.:
 Christine Arron, lengvosios atletikos sprinterė, tarptautinėse varžybose atstovaujanti Prancūziją.
 Fabio Cannavaro, italų futbolininkas, Italijos rinktinės gynėjas. Iki 2010 m. pasaulio futbolo čempionato rinktinėje sužaidęs 133 rungtynes, jis tapo šio pasiekimo rekordininkas per visą rinktinės istoriją.
 Rugsėjo 14 d. – Nas, JAV repo stiliaus atlikėjas.
 Rugsėjo 16 d. – Aleksandrs Isakovs, Latvijos futbolininkas.
 Rugsėjo 18 d. – Mark Shuttleworth, Pietų Afrikos milijonierius, įmonės Canonical steigėjas.
 Rugsėjo 21 d. – Osvaldas Sančesas, Meksikos futbolininkas, Santos Laguna klubo ir nacionalinės rinktinės vartininkas.
 Rugsėjo 23 d. – Piotras Markievičius, įžymus Lenkijos irkluotojas, dukart pasaulio čempionas ir prizininkas, 1996 m. Vasaros olimpinių žaidynių bronzos medalio laimėtojas.
 Rugsėjo 27 d. – Vratislav Lokvenc, futbolininkas, buvęs Čekijos rinktinės puolėjas.

 Spalio 2 d. – Andrijus Michailovičius Danilko, ukrainiečių Pop-Trash ir šokių muzikos atlikėjas, dainininkas.
 Spalio 3 d. – Neve Adrianne Campbell, Kanados aktorė, labiausiai žinoma Sidney Prescott vaidmeniu Weso Craveno siaubo filmų trilogijoje Klyksmas.
 Spalio 7 d. – Sami Tuomas Hyypiä, suomių futbolininkas, Lėverkuzeno Bayer klubo komandos gynėjas. Nuo 1992 m. žaidžia Suomijos rinktinės sudėtyje. S. Hyypia pradėjo savo karjerą Pallo-Peikot ir KuMu komandose, vėliau dešimt metų žaidė Liverpool klube Anglijoje, kurį laiką buvo šios komandos kapitonu.
 Spalio 9 d. – Karlosas Pavonas, Hondūro futbolininkas, rungtyniaujantis puolėjo pozicijoje. Yra Hondūro klubo Real C.D. España žaidėjas, nuo 1993 m. rungtyniauja nacionalinėje rinktinėje.
 Spalio 23 d. – Kristianas Deilis, Škotijos futbolininkas. Gynėjas, vienas Škotijos rinktinės lyderių.
 Spalio 30 d. – Adam Joseph Copeland, JAV-Kanados imtynininkas, geriau žinomas savo pseudonimu Edge.

 Lapkričio 1 d. – Aishwarya Rai, indų aktorė ir Mis Pasaulis 1994 nugalėtoja. Prieš pradėdama aktorės karjerą dirbo modeliu.
 Lapkričio 7 d. – Martinas Palermas, Argentinos futbolininkas. Boca Juniors klubo puolėjas, tačiau per savo karjerą atstovavo ir Europos klubams.
 Lapkričio 11 d. – Jason White, amerikiečių muzikantas (Green Day).
 Lapkričio 16 d. – Christian Horner, buvęs autosporto lenktynininkas, šiuo metu vadovaujantis Red Bull Racing Formulės 1 ekipai. Prieš tai jis vadovavo vienai GP2 čempionato ekipai.
 Lapkričio 17 d. – Bernd Schneider, futbolininkas, buvęs Vokietijos rinktinės saugas.
 Lapkričio 28 d. – Jade Errol Puget, grupės AFI gitaristas.

 Gruodžio 4 d. – Tyra Lynne Banks, JAV modelis, laidų vedėja ir aktorė. Realybės šou America's Next Top Model kūrėja, vedėja ir pagrindinė komisijos narė. Nuo 2005 m. veda pokalbių šou The Tyra Banks Show.
 Gruodžio 8 d. – Corey Taylor, pagrindinis Nu Metal stiliaus grupės Slipknot dainininkas ir Hard Rock grupės Stone Sour dainininkas.
 Gruodžio 10 d. – Gabriela Elena Spanic Ulterra, Venesuelos aktorė, kilusi iš Kroatijos.
 Gruodžio 14 d. – Tom S. Englund, Švedijos muzikantas, žinomas kaip metalo muzikos grupės Evergrey vokalistas, gitaristas, lyderis ir įkūrėjas.
 Gruodžio 17 d. – Antanas Guoga, lietuvių kilmės profesionalus pokerio lošėjas. Buvęs vaikų Rubiko kubiko čempionato nugalėtojas.
 Gruodžio 24 d. – Eddie Pope, futbolininkas, buvęs JAV rinktinės gynėjas.

 Miss Kittin, prancūzų diskžokėja, elektroninės muzikos kūrėja ir atlikėja, dainininkė.
 Vincent de Moor, Nyderlandų Trance muzikos atlikėjas.

Mirtys 

 Sausio 20 d. – Amilkaras Kabralas, agronomas inžinierius, poetas, politologas, Žaliojo Kyšulio politinis veikėjas (g. 1924 m.).
 Sausio 22 d. – Lindonas Beinas Džonsonas, JAV prezidentas 1963-1969 m (g. 1908 m.).
 Sausio 31 d. – Ragnar Anton Kittil Frisch, 1969 m. Nobelio ekonomikos premijos laureatas (g. 1895 m.).

 Vasario 23 d. – Dickinson Woodruff Richards, 1956 m. Nobelio fiziologijos ir medicinos premijos laureatas (g. 1895 m.).

 Balandžio 8 d. – Pablas Pikasas, ispanų tapytojas, vienas žymiausių XX a. menininkų, labiausiai žinomas kaip kubizmo kūrėjas (g. 1881 m.).
 Balandžio 19 d. – Hansas Kelzenas, teisininkas, vienas ryškiausių XX a. teisėtyrininkų, teisės teoretikas, teisės filosofas (g. 1881 m.).

 Gegužės 20 d. – Vlodzimežas Antonievičius, Lenkijos archeologas (g. 1893 m.).
 Gegužės 27 d. – Konstantinas Daikoviciu, rumunų archeologas, istorikas (g. 1898 m.).

 Liepos 7 d. – Maksas Horkheimeris, žydų kilmės vokiečių filosofas ir sociologas, neomarksistinės Frankfurto mokyklos įkūrėjas (g. 1895 m.).
 Liepos 20 d. – Bruce Lee, San Franciske, JAV, gimęs kovos menų ekspertas ir aktorius, viena charizmatiškiausių XX a. kovos menų figūrų. Bruce Lee ne tik išpopuliarino kovos menus kino ekrane, bet ir sukūrė savo stilių Jeet Kune Do. Vaikystę bei paauglystę praleido Honkonge (g. 1940 m.).

 Rugpjūčio 6 d. – Fulgencio Batista y Zaldivar, Kubos vadovas, politinis veikėjas, diktatorius, generolas (g. 1901 m.).
 Rugpjūčio 12 d.:
 Karl Waldemar Ziegler, 1963 m. Nobelio chemijos premijos laureatas (g. 1898 m.).
 Walter Rudolf Hess, 1949 m. Nobelio fiziologijos ir medicinos premijos laureatas (g. 1881 m.).
 Rugpjūčio 15 d. – Marianas Kukelis, Lenkijos karinis veikėjas, karo istorikas, habilituotas daktaras, generolas leitenantas (g. 1885 m.).
 Rugpjūčio 16 d. – Selman Abraham Waksman, 1952 m. Nobelio fiziologijos ir medicinos premijos laureatas (g. 1888 m.).

 Rugsėjo 2 d. – Džonas Ronaldas Reuelis Tolkinas, filologas ir rašytojas (g. 1892 m.).
 Rugsėjo 11 d. – Salvadoras Aljendė, Čilės politikas, socialistas, Čilės prezidentas nuo 1970 iki 1973 m. Savo prezidentavimo metu įvedė visuotinę sveikatos apsaugos sistemą, reformavo švietimo sistemą, bandė sustiprinti ekonomikos valstybinę kontrolę. Mirė 1973 m. per A. Pinočeto įvykdytą pučą. Mirties priežastys neaiškios – pagal vieną versiją jis nusižudė, pagal kitą – buvo nužudytas Pinočeto šalininkų (g. 1908 m.).
 Rugsėjo 15 d. – Gustavas VI Adolfas, 1950–1973 m. Švedijos karalius (g. 1882 m.).
 Rugsėjo 23 d. – Pablo Neruda, Čilės rašytojo Ricardo Eliecer Neftalí Reyes Basoalto slapyvardis. Neruda šį slapyvardį pasirinko pagal čekų rašytojo ir poeto Jano Nerudos pavardę. Vėliau šis jo pseudonimas tapo legalia pavarde. Laikomas vienu didžiausių XX a. poetų, kūrusių ispanų kalba (g. 1904 m.).

 Spalio 2 d.:
 Paavo Johanesas Nurmi, suomių vidutinių ir ilgų nuotolių bėgikas, daugkartinis olimpinis čempionas bei pasaulio rekordininkas (g. 1897 m.).
 Paavo Nurmis, suomių tolimų distancijų bėgikas, devynių olimpinių aukso medalių laimėtojas (g. 1897 m.).
 Spalio 8 d. – Gabrielis Onorė Marselis, prancūzų dramaturgas ir filosofas, religinio egzistencializmo atstovas (g. 1889 m.).
 Spalio 10 d. – Ludwig Heinrich Edler von Mises, austrų ekonomistas, libertarizmo teoretikas, austrų mokyklos atstovas (g. 1881 m.).
 Spalio 25 d. – Abebe Bikila, Etiopijos lengvaatletis. Vienas geriausių ilgų nuotolių bėgikų pasaulyje; pirmasis olimpinių žaidynių istorijoje 2 kartus (1960, 1964 m.) laimėjęs maratono bėgimo aukso medalį (g. 1932 m.).
 Spalio 26 d. – Semionas Budionas, tarybinis karinis veikėjas, vienas pirmųjų Tarybų Sąjungos Maršalų, triskart Tarybų Sąjungos didvyris (g. 1883 m.).

 Lapkričio 11 d. – Artturi Ilmari Virtanen, 1945 m. Nobelio chemijos premijos laureatas (g. 1895 m.).
 Lapkričio 26 d. – John Rostill, talentingas gitaristas ir kompozitorius, grojęs bosine gitara grupėje The Shadows (g. 1942 m.).

 Gruodžio 1 d. – Davidas Ben Gurionas, teisininkas, Izraelio politinis veikėjas, pirmasis Izraelio valstybės Ministras pirmininkas (g. 1886 m.).
 Gruodžio 27 d. – Pavelas Rafalovičius Bermontas-Avalovas, rusų generolas majoras (1918 m.), Pirmojo pasaulinio karo, kontrrevoliucinių įvykių Baltijos šalyse 1918–1919 m. dalyvis (g. 1877 m.).

 Dieudonné Joseph Saive, Belgijos šaulių ginklų konstruktorius, buvęs pagrindiniu FN kompanijos konstruktoriumi po Dž. Brauningo mirties (g. 1889 m.).
 Piotras Jakuševas, tarybinis ginklų konstruktorius, sukonstravęs 23 mm zenitines automatines patrankas 2A-7 ir 2A-14, 73 mm tanko patranką 2A-25 Molnija, aviacinį 12,7 mm kulkosvaidį JakB-12,7 (g. 1919 m.).

Nobelio premijos 

Nobelio premijos laureatai:
 Chemijos – Ernst Otto Fischer (1918–), Geoffrey Wilkinson (1921–1996);
 Ekonomikos – Vasilijus Leontjevas (1905–1999);
 Fizikos – Leo Esaki, Ivar Giaever, Brian David Josephson;
 Literatūros – Patrikas Vaitas;
 Medicinos – Karl von Frisch (1886–1982), Konrad Lorenz (1903–1989), Nikolaas Tinbergen (1907–1988);
 Taikos – Henry A. Kissinger, Le Duc Tho.

Nuorodos